Αδόλφος του Χοενλόε-Ίνγκελφινγκεν

Ο Αδόλφος, γερμ. Adolf (29 Ιανουαρίου 1797 - 24 Απιλίου 1873) από τον Οίκο του Χοενλόε ήταν πρίγκιπας του Χοενλόε-Ίνγκελφινγκεν.

Βιογραφία
Ήταν ο τρίτος γιος του Φρειδερίκου Λουδοβίκου, πρίγκιπα του Χοενλόε-Ίνγκελφινγκεν και της Μαρίας Αμαλίας, κόμισσας του Χόυμ, κληρονόμου του Σλάβεντσιτς στην Άνω Σιλεσία.

Ο Αδόλφος Κάρολος Φρειδερίκος Λουδοβίκος, όπως ήταν το πλήρες όνομά του, γεννήθηκε στο Μπρέσλαου. Έγινε στρατιωτικός και πολιτικός. Χρημάτισε μετά τον Κάρολο Αντώνιο του Χοεντσόλερν-Σίγκμαρινγκεν για ένα σύντομο διάστημα το 1862 πρωθυπουργός της Πρωσίας, ώσπου τον διαδέχθηκε ο Όττο φον Μπίσμαρκ.

Οικογένεια
Νυμφεύτηκε το 1819 τη Λουίζα, πριγκίπισσα του Χοενλόε-Λάνγκενμπουργκ (1799-1881) και απέκτησε δέκα τέκνα:
 Κάρολος, πρίγκιπας του Χοενλόε-Ίνγκελφινγκεν 1820-1890
 Φρειδερίκος Γουλιέλμος, πρίγκιπας του Χοενλόε-Ίνγκελφινγκεν 1826-1895
 Κραφτ Κάρολος Αύγουστος 1827-1892, πρίγκιπας του Χοενλόε-Ίνγκελφινγκεν
 Αδελαΐδα 1830-;
 Λουίζα, κόμισσα του Έρμπαχ-Φύρστεναου, πριγκίπισσα του Χοενλόε-Ίνγκελφινγκεν 1835-1913
 άλλα πέντε τέκνα (δύο άρρενα και τρία θήλεα) που απεβίωσαν σε βρεφική ηλικία

Παραπομπές

Πηγές
 Bernhard von Poten: Hohenlohe-Ingelfingen, Kraft Prinz zu. In: Allgemeine Deutsche Biographie (ADB). Band 50, Duncker & Humblot, Leipzig 1905, pp. 444-446.
 Σύντομο βιογραφικό του πρίγκιπα Αδόλφου, ιστότοπος Deutsche Biographie της Ιστορικής Επιτροπής της Βαυαρικής Ακαδημίας Επιστημών (Historische Kommission bei der Bayerischen Akademie der Wissenschaften)
 Σύντομο βιογραφικό του πρίγκιπα Αδόλφου, ιστότοπος lagis-hessen.de του Πληροφορικού Συστήματος Ιστορίας του κρατιδίου της Έσσης (Landesgeschichtliches Informationssystem Hessen)

Οίκος του Χοενλόε